**Poziv**

**za prijavljivanje kandidata za polaganje drugog stručnog ispita za rad u državnim organima u oblasti zaštite i spašavanja**

Zakazuje se polaganje drugog stručnog ispita za rad u državnim organima u oblasti zaštite i spašavanja dana **22. februara 2022. godine (utorak)**, u prostorijama **Direktorata za zaštitu i spašavanje** Ministarstva unutrašnjih poslova, ulica Jovana Tomaševića bb Podgorica.

Ispit će započeti u 14 časova naznačenog dana za polaganje ispita.

Prijava za polaganje ispita za rad u državnim organima u oblasti zaštite i spašavanja podnosi se Ministarstvu unutrašnjih poslova - **Direktoratu za zaštitu i spašavanje**, **zaključno sa 28. januara 2022. godine.**

Osim prijave, potrebna dokumentacija je :

* dokaz za III ili IV nivo kvalifikacije obrazovanja;
* dokaz za V, VI ili VII nivo kvalifikacije obrazovanja,

koji je dužan da priloži kandidat, kao dokaz o ispunjavanju uslova za polaganje stručnog ispita za rad na poslovima zaštite i spašavanja u Ministarstvu unutrašnjih poslova.

Troškove za polaganje ispita u iznosu od **39,15e** uplaćuju kandidati sa III ili IV nivom kvalifikacije obrazovanja, a troškove za polaganje ispita u iznosu **78,30e** uplaćuju kandidati sa V, VI ili VII nivom kvalifikacije obrazovanja na žiro račun: Ministarstvo unutrašnjih poslova broj **825-79-81**, Prihodi od usluga - Ministarstvo unutrašnjih poslova, svrha uplate: Naknada za polaganje drugog stručnog ispita za rad u državnim organima u oblasti zaštite i spašavanja, poziv na broj **302003169**.

Dokaz o uplati troškova, shodno odredbi člana 11 Pravilnika o programu i načinu polaganja drugog stručnog ispita za rad u državnim organima, a u vezi odredbe člana 10 Uredbe o programu i načinu polaganja stručnog ispita za rad u državnim organima, kandidati su dužni da predaju sekretaru Komisije prije početka polaganja ispita.

Način polaganja ispita predviđen je Pravilnikom o programu i načinu polaganja drugog stručnog ispita za rad u državnim organima.

Ispit se polaže pred Komisijom za polaganje drugog stručnog ispita za rad u državnim organima u oblasti zaštite i spašavanja, po Programu za polaganje drugog stručnog ispita u oblasti zaštite i spašavanja koji sadrži sljedeće predmete:

* **Strateški osnovi smanjenja rizika od katastrofa,**
* **Osnovi sistema zaštite i spašavanja.**

Kandidatima koji ispunjavaju uslove za polaganje drugog stručnog ispita za rad u državnim organima u oblasti zaštite i spašavanja dostavit će se pisani otpravak rješenja o ispunjenosti uslova za polaganje drugog stručnog ispita za rad u državnim organima u oblasti zaštite i spašavanja.

Za sve dodatne informacije, zainteresovani kandidati mogu se obratiti sekretaru Komisije Sretenu Nediću putem telefona: 020/481-807 i na e mail: sreten.nedic@mup.gov.me

**POSEBNA NAPOMENA:**

Ukoliko dođe do promjene trenutne epidemiološke situacije, kandidati će biti blagovremeno obaviješteni, o eventualnim promjenama zakazanog ispita.

Takođe, kandidati su dužni da tokom polaganja nose zaštitne maske i poštuju socijalnu distancu, u skladu sa propisanim mjerama.

**KOMISIJA ZA POLAGANJE DRUGOG STRUČNOG ISPITA ZA RAD U DRŽAVNIM ORGANIMA U OBLASTI ZAŠTITE I SPAŠAVANJA**



**Pregled propisa i pravne literature:**

 **- Zakon o zaštiti i spašavnju** (“Službeni list CG” br. 13/07, 32/11 i 54/16);

 - **Zakon o eksplozivnim materijama** (“Službeni list CG”, br. 49/08, 31/14 i 31/17);

 - **Zakon o prevozu opasnih materija** („Službeni list CG”, br. 33/14 i 13/18);

 **- Zakon o zapaljivim tečnostima i gasovima** (“Službeni list CG”, br. 26/10, 48/15);

 - **Pravilnik o sadržaju i metodologiji izrade, načinu usaglašavanja, ažuriranja i čuvanja elaborata o procjeni rizika na osnovu kojih se izrađuju planovi zaštite i spašavanja** („Službeni list CG“, broj 31/17);

 - **Pravilnik o bližem sadržaju i metodologiji izrade, načinu usaglašavanja, ažuriranja i čuvanja planova zaštite i spašavanja** („Službeni list CG“, broj 34/17);

 - **Pravilnik o načinu organizovanja i angažovanju jedinica civilne zaštite** („Službeni list CG“, broj 38/17);

 - **Pravilnik o jedinstvenim znakovima za uzbunjivanje i načinu obavještavanja i uzbunjivanja** („Službeni list CG”, broj 34/17);

- **Pravilnik o proizvodnim i skladišnim objektima za eksplozivne materije** („Službeni list CG“, broj 4/17);

- **Strategija za smanjenje rizika od katastrofa sa dinamičkim planom aktivnosti za sprovođenje strategije za period 2018 - 2023. godina**;

- **Strategija nacionalne bezbjednosti Crne Gore;**

 - **Nacionalni plan za zaštitu i spašavanje od požara 2018. godine;**

 - **Nacionalni plan za zaštitu i i spašavanje zemljotresa 2018. godine;**

 **- Nacionalni plan za zaštitu i spašavanje od poplava 2019. godine;**

 **- Nacionalni plan za zaštitu i spašavanje od tehničko-tehnoloških nesreća 2019. godine;**

 **- Nacionalni plan zaštite i spašavanja od klizišta i odrona 2021.godine,**

 **- Nacionalni plan zaštite i spašavanja od hemijskih i bioloških rizika 2021.godine,**

 - **Okvir za smanjenje rizika od katastrofa za period 2015 - 2030 (Svjetska konferencija**

 **Sendai, Japan ).**